Да пачатку сеанса ў фае з Вячаславам Нікіфаравым вёў размову міністр культуры Беларусі Юрый Бондар, які падкрэсліў, што ў рамках новай стратэгіі развіцця “Беларусьфільма” карцінам для сямейнага прагляду будзе адведзена значнае месца. Падаецца, такі кірунак — чаканы многімі, бо айчыннай студыяй былі заснаваны добрыя традыцыі для развіцця дзіцячага кінематографа, вялікі ўнёсак у якія зрабіў у свой час Леанід Нячаеў. Тыя пачынанні апошнія два дзясяткі гадоў працягваюць сучасныя рэжысёры — у прыватнасці, Алена Турава з цудоўнай нізкай фантазійных фільмаў.